

**JAVNA VATROGASNA POSTROJBA**

**GRADA ŠIBENIKA**

Put groblja 2

22000 ŠIBENIK

KLASA: 112-02/24-01/02

URBROJ: 2182-1-55-01-24-21

Šibenik, 15. srpnja 2024.

Temeljem članka 40. Statuta Javne vatrogasne postrojbe grada Šibenika (KLASA: 012-03/20-01/03, URBROJ: 2182/01-7-1-03-20-1 od 30. prosinca 2020.) vezano uz Natječaj za zasnivanje radnog odnosa (KLASA: 112-02/24-01/02, URBROJ: 2182-1-55-01-24-3 od 23. svibnja 2024.), nastavno na Odluku o odabiru kandidata za radno mjesto suradnik/ca za opće i zajedničke poslove 1 (jedan) izvršitelj/ca na neodređeno vrijeme s probnim rokom od 3 (tri) mjeseca po provedenom natječaju u postupku prijema Marine Sučić u službu na neodređeno vrijeme, pokrenutog po službenoj dužnosti, zapovjednik Javne vatrogasne postrojbe grada Šibenika donosi sljedeću:

**O D L U K U**

**o prijemu u službu**

1. **MARINA SUČIĆ**, prvostupnica (baccalaurea) javne uprave, primit će se u službu na neodređeno vrijeme uz probni rok od tri mjeseca, na radno mjesto suradnica za opće i zajedničke poslove, po izvršenju točke 3. ove Odluke.
2. Osoba imenovana točkom 1. ove Odluke, posjeduje sve uvjete tražene natječajem te je zadovoljila očekivanja u pogledu interesa i motivacije za obavljanje poslova utvrđene na provedenom razgovoru sa zapovjednikom.
3. Po izvršnosti ove odluke s osobom imenovanom točkom 1. ove Odluke sklopiti će se ugovor o radu.

**O B R A Z L O Ž E NJ E**

Javna vatrogasna postrojba grada Šibenika raspisala je natječaj za zasnivanje radnog odnosa na neodređeno vrijeme uz probni rok od tri mjeseca za radno mjesto suradnik/ca za opće i zajedničke poslove – 1 (jedan) izvršitelj/ca, koji je objavljen pri HZZ – Područna služba Šibenik, na web stranici Javne vatrogasne postrojbe grada Šibenika www.jvp-sibenik.hr, na oglasnim pločama Grada Šibenika i Javne vatrogasne postrojbe grada Šibenika te je rok za prijavu na isti bio od dana 23. svibnja 2024. godine do (uključujući) 31. svibnja 2024. godine.

U natječaju je navedeno da kandidati moraju ispunjavati sljedeće uvjete za radno mjesto:

da imaju državljanstvo Republike Hrvatske, završen najviše preddiplomski sveučilišni studij ili kratki stručni studij ili preddiplomski stručni studij u trajanju od tri godine iz društvenog područja pravne struke, odnosno upravnog smjera za srednju stručnu spremu, poznavanje rada na osobnom računalu,

položen stručni ispit za provjeru stručne osposobljenosti djelatnika u pismohranama ili ga mora položiti u roku od jedne godine od dana zaposlenja, da nije kažnjavan za kaznena djela protiv službene dužnosti (glava XXVIII.), a koja su propisana Kaznenim zakonom (Narodne novine br. 125./11., 144./12., 56./15., 61./15., 101./17., 118./18., 126./19., 84./21., 114./22., 114./23. i 36./24.), da mu nije prestao radni odnos u državnom tijelu ili tijelu jedinice lokalne i područne (regionalne) samouprave sukladno odredbama članka 54. Zakona o državnim službenicima (Narodne novine, br. 155./23.) i članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine, br. 86./08., 61./11., 04./18., 112./19.), da ima zdravstvenu sposobnost za obavljanje poslova radnog mjesta za koje se natječe.

Odlukom je imenovano povjerenstvo za provedbu postupka izbora kandidata, Povjerenstvo je uvidom u predanu dokumentaciju utvrdilo kandidate koji ispunjavaju formalne uvjete natječaja. Sukladno Obavijesti u svezi provedbe natječaja za zasnivanje radnog odnosa, objavljenoj uz Natječaj na web stranici Javne vatrogasne postrojbe grada Šibenika www.jvp-sibenik.hr, utvrđeno je da 5 od 9 prijavljenih kandidata ispunjava formalne uvjete natječaja te se smatraju kandidatima u postupku o čemu su i obavješteni objavom Poziva na prethodnu provjeru znanja i sposobnosti (KLASA: 112-02/24-01/02, URBROJ: 2182-1-55-01-24-17 od 14. lipnja 2024.) na web stranici Javne vatrogasne postrojbe grada Šibenika www.jvp-sibenik.hr.

Na testiranje 26. lipnja 2024. god. pristupile su 2 kandidatkinje, za kandidate koji nisu pristupili Pozivu na prethodnu provjeru znanja i sposobnosti smatra se da su povukli prijavu na natječaj.

Pisani test sastojao se od ukupno 20 pitanja bitnih za obavljanje poslova radnog mjesta te je na istom bilo moguće, točnim odgovorima, postići najviše 50 bodova. Testiranje je uključivalo provjeru znanja kandidata, sukladno objavljenim pravnim i drugim izvorima za pripremanje kandidata za testiranje te provjeru sposobnosti kandidata u smislu provjere poznavanja rada na osobnom računalu.

Nakon provjere znanja i sposobnosti kandidata, Povjerenstvo je utvrdilo da Marina Sučić zauzima prvo mjesto na Rang listi. Nakon završenog postupka testiranja Povjerenstvo je konačnu Rang listu dostavilo zapovjedniku postrojbe.

Na temelju podataka iz dostavljene Rang liste i spisom natječajnog postupka, zapovjednik je s kandidatima s Rang liste obavio intervju i izabrao: Marinu Sučić.

Za izabranu kandidatkinju prije donošenja odluke o prijemu izvršena je provjera nepostojanja zapreka po službenoj dužnosti, odnosno zatraženo je posebno uvjerenje od Ministarstva pravosuđa Republike Hrvatske te također provjera zdravstvenog stanja, čime je potvrđeno nepostojanje zapreka za prijam, kao i zadovoljavajuće zdravstveno stanje.

Uputa o pravnom lijeku:

Protiv ove Odluke može se izjaviti žalba Vatrogasnom vijeću Javne vatrogasne postrojbe grada Šibenika u roku od 15 dana od dana dostave.

**JAVNA VATROGASNA POSTROJBA**

**GRADA ŠIBENIKA**

**ZAPOVJEDNIK**

**Volimir Milošević, dipl.ing.sig.**

*Dostaviti:*

* *Kandidatima, javnom objavom*
* *Pismohrana, ovdje*